देश के पूर्व उप प्रधानमंत्री और वरिष्ठ बीजेपी नेता लाल कृष्ण आडवाणी ने मोदी सरकार के दो साल की जमकर तारीफ की और कहा कि देश की जनता ने जिस उम्मीद से प्रधानमंत्री नरेंद्र मोदी की सरकार में विश्वास व्यक्त किया था, वह उस पर खरा उतर रही है.

ऋषि‍केश जाते समय पत्रकारों से बातचीत में आडवाणी ने शनिवार को मोदी सरकार की तारीफ की और उसके दो साल के कार्यकाल को बहुत अच्छा बताया. उन्होंने केंद्र सरकार की नीतियों की प्रशंसा करते हुए कहा कि मोदी सरकार का दो वर्ष का कार्यकाल जनता की उम्मीदों से भी अधिक अच्छा रहा है.

26 मई को मोदी सरकार के दो साल पूरे होने जा रहे हैं. मोदी सरकार के दो साल पूरे होने के मौके पर गुजरात बीजेपी ‘विकास पर्व’ समारोह आयोजित करने जा रही हैं, जिसके तहत 26 मई को आडवाणी अहमदाबाद में पार्टी कार्यकर्ताओं और आम लोगों को संबोधित करेंगे.